
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: ВЕЦ „Клисура“ в землището на с. Бързия с оператор „Енерго-Про България“ ЕАД, гр. София
Дата на извършване на проверката: 16.02.2017 г.

Място на извършване на проверката: ПИ № 071008, землище с. Бързия, общ. Берковица
Проверени компоненти и фактори на околната среда:

· Води
· Отпадъци
· ЗОПОЕЩ

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закона за водите (ЗВ) и условията в разрешително № 13130007/2013 г.;
· Наредба № 2 от 8.06.2011 г. за издаване на разрешителни за заустване на отпадъчни води във водни обекти и определяне на индивидуалните емисионни ограничения на точкови източници на замърсяване (Наредба № 2/08.06.2011 г.);
· Закон за управление на отпадъците (ЗУО); 

· Наредба № 1  за реда и образците, по които се предоставя информация за дейностите по отпадъците, както и реда за водене на публични регистри;

· Наредба за изискванията за третиране и транспортиране на производствените и на опасните отпадъци;

· Закон за отговорността за предотвратяване и отстраняване на екологични щети (ЗОПОЕЩ)

Извършени дейности:
За датата на проверката операторът е уведомен с писмо на РИОСВ – Монтана с изх. № 314/14.02.2017 г. и с приложена Заповед № РД-36/14.02.2017 г. на директора на РИОСВ – Монтана за извършване на комплексна проверка на място на обект: ВЕЦ „Клисура“ в землището на с. Бързия с оператор „Енерго-Про България“ ЕАД, гр. София.
На 16.02.2017 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2017 г. и Заповед № РД-36/14.02.2017 г. на директора на РИОСВ – Монтана, се извърши проверка на обекта и беше съставен Констативен протокол.
Проверени са:
· Командно и машинно отделение;
· Закрита и открита разпределителна уредба;
· Каломаслоуловител;
· Складове за съхранение на отпадъци и маслено стопанство;
· Документи и данни, свързани със законовите и подзаконови нормативни актове по околна среда.
Констативна част:
Основната дейност на обекта е производство на електроенергия. Водата постъпва от изравнител «Клисура», част от каскада «Петрохан» чрез напорен водопровод. На площадката на обекта са разположени:

-командно отделение;

-машинно отделение, в което са разположени 2 бр. хидрогрупи;
-закрита и открита разпределителна уредба;

-пречиствателно съоръжение за пречистване на маслозамърсените, производствени отпадъчни води /каломаслоуловител/.

1. Компонент «Води»
За експлоатацията на обект ВЕЦ „Клисура“, с. Бързия дружеството е титуляр на издадено от Директора на БДДР – Плевен актуално разрешително за ползване на воден обект - р. Бързия за заустване на смесен поток от производствени маслозамърсени отпадъчни води (пречистени в пречиствателно съоръжение – каломаслоуловител) и атмосферни скатни води. Монтирано е изискваното по условията на разрешителното разходомерно устройство. Заложените условия в разрешителното, касаещи провеждането на собствен мониторинг на заустваните отпадъчни води от акредитирана лаборатория, осигуряване на постоянен достъп до пункта за собствен мониторинг, представяне на доклад за изпълнение на условията от разрешителното в срок, се изпълняват.
2. Фактор «Отпадъци»

Генерираните отпадъци предварително се съхраняват на мястото на образуване до предаването им на фирми за последващо третиране. Осигурено е складово помещение /маслено стопанство/ с ограничен достъп и маркировка за съхраняваните отпадъци. Извършено е предаване на наличини количества отпадъци на фирма, като са попълнени съпровождащите документи. Води се отчетност по реда на Наредба № 1/2014 г. в заверени от РИОСВ – Монтана отчетни книги.
3. По приложение на ЗОПОЕЩ
Дружеството извършва дейности, попадащи в приложение № 1, т. 3 на ЗОПОЕЩ – използване на водите и водните обекти, за които се изисква издаване на разрешително по смисъла на Закона за водите. Дружеството има внедрена система за управление на околната среда. Съгласно извършена оценка на дейностите за управление на ОС са предвидени такива за предотвратяване и ограничаване на екологични щети. По време на проверката не е представена собствена оценка по Приложение № 1 на Наредба № 1/29.10.2008 г.
Заключение:
За привеждане на обекта в съответствие с изискванията на Закон за отговорността за предотвратяване и отстраняване на екологични щети (ЗОПОЕЩ) е дадено предписание.
Приоритети за последваща контролна дейност:

· Проверка изпълнението на даденото предписание
· Законосъобразно управление на отпадъците
· Спазване изискванията на Закон за водите

